
**Srijeda, 6. V. 2020.**

**HJ: Šetnja**

Pročitaj pjesmu *Šetnja,* Katica Pšak u udžbeniku, str. 134. Odgovori usmeno na pitanja ispod pjesme. Uredno i pisanim slovima riješi zadatak u radnoj bilježnici, str. 114.

Nauči izražajno čitati ovu pjesmu.

**M: Pisano dijeljenje ( 310 : 3 )**

Otvori prezentaciju u privitku ( uključi zvuk ). Pokušaj riješiti zadatak na isti način u bilježnicu, a zatim pokušaj riješiti zadatke u udžbeniku, str. 111.

Ako nešto ne razumiješ i trebaš pomoć, javi se učiteljici.

Kada riješiš zadatke iz udžbenika, str. 111. , uslikaj i pošalji učiteljici na pregled do petka, 8.svibnja.

**LK: Maslačak**

Prije početka crtanja likovnog rada, pročitaj još jednom opis maslačka koji si jučer napisao / napisala u svoju pisanku.

Današnji likovni zadatak je nacrtati običnom olovkom maslačke, tako da ćeš prikazati maslačak koji otpuhuješ i kojeg nisi otpuhao. Ne crtaš sebe, već samo maslačke. Ako želiš, uslikaj svoj likovni rad i pošalji mi. Veselim se vidjeti tvoj uradak! ☺

**TZK: Vježbe razgibavanja**

Pogledaj video i razgibaj se uz vježbe.

<https://www.youtube.com/watch?v=z-_rouVZsNU>

**\*DOP ( HJ ) Imenice, glagoli i pridjevi – vježbanje**

\*Zadatak za učenike koji pohađaju dopunsku nastavu iz hrvatskog jezika.

Pročitaj izražajno još jednom pjesmu *Šetnja*, u udžbeniku, str. 134. Nacrtaj tablicu prema priloženom i iz pjesme razvrstaj u tablicu imenice, glagole i pridjeve.

U tablici zaokruži imenice u jednini crvenom bojom, a plavom bojom zaokruži imenice u množini.

|  |  |  |
| --- | --- | --- |
| **IMENICE** | **GLAGOLI** | **PRIDJEVI** |
|  |  |  |
|  |  |  |
|  |  |  |
|  |  |  |
|  |  |  |